**Izziņa par atzinumos sniegtajiem iebildumiem**

**Ministru kabineta rīkojuma projektam „Par nekustamo īpašumu atsavināšanu valsts reģionālā autoceļa P45 Viļaka-Kārsava pārbūves projekta īstenošanai”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019. gada 31. oktobris (elektroniskā saskaņošana) |
| Saskaņošanas dalībnieki | Tieslietu ministrija |
| Finanšu ministrija |
| Vides aizsardzības un reģionālās attīstības ministrija |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas 2019. gada 10. oktobra atzinums Nr.12/A-7/4762Finanšu ministrijas 2019. gada 18. oktobra atzinums Nr.1-9.1/1103 |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Vides aizsardzības un reģionālās attīstības ministrija |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | Ministru kabineta rīkojuma projekta sākotnējās ietekmes novērtējuma ziņojums (anotācija) un paskaidrojošie materiāli. | **Tieslietu ministrija**1. Pamatojoties uz Sabiedrības vajadzībām nepieciešamā nekustamā īpašuma atsavināšanas likuma ( turpmāk – Atsavināšanas likums) 9. pantu un Ministru kabineta 2011. gada 15. marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu, institūcija pieņem lēmumu ierosināt sabiedrības vajadzību nodrošināšanai nepieciešamā nekustamā īpašuma atsavināšanu par noteikto atlīdzību.Vēršam uzmanību, ka sākotnējās ietekmes novērtējuma ziņojumā (anotācijā) (turpmāk – anotācija) nav norādīts lēmums, ar kuru institūcija ir noteikusi taisnīgu atlīdzību par īpašuma atsavināšanu, tāpēc lūgums papildināt anotāciju, norādot konkrēto institūcijas lēmumu un to klāt pievienot projekta paskaidrojošajiem dokumentiem.Finanšu ministrija1. Lūdzam rīkojuma projekta anotācijas I sadaļas 2.punktā norādīt Satiksmes ministrijas lēmuma, ar kuru tika apstiprināts nekustamā īpašuma “Ielejas” daļas – Medņevas pagastā, Viļakas novadā taisnīgas atlīdzības apmērs, nosakot to 4 350,00 *euro*, pieņemšanas datumu un numuru, kā arī paskaidrojošiem dokumentiem pievienot minēto lēmumu. | **Iebildums ņemts vērā** | Ministru kabineta rīkojuma projekts, sākotnējās ietekmes novērtējuma ziņojums (anotācija) un paskaidrojošie materiāli:Tiek pievienoti papildus paskaidrojošie materiāli un papildināta anotācija.“Pamatojoties uz Likuma 9. pantu un Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu, Satiksmes ministrija ar 2019.gada 20. septembra lēmumu Nr.03-14/2816 apstiprināja …” |
| 2. | Ministru kabineta rīkojuma projekta sākotnējās ietekmes novērtējuma ziņojums (anotācija). | **Tieslietu ministrija**2. No anotācijas un projektam pievienotajiem paskaidrojošajiem dokumentiem secināms, ka projekta 1. un 2. punktā norādītie nekustamie īpašumi ir apgrūtināti ar vairākiem apgrūtinājumiem, tajā skaitā – vides un dabas resursu aizsardzības aizsargjoslas (aizsardzības zonas) teritorija ap kultūras pieminekli laukos. Vēršam uzmanību, ka atbilstoši “Aizsargjoslu likuma” aizsargjoslās (aizsardzības zonās) ap kultūras pieminekļiem ir noteikti dažādi aprobežojumi, tajā skaitā, jebkuru saimniecisko darbību aizsargjoslās (aizsardzības zonās) ap kultūras pieminekļiem drīkst veikt tikai ar Valsts kultūras pieminekļu aizsardzības inspekcijas un kultūras pieminekļa īpašnieka atļauju. Ņemot vērā minēto, lūdzam projekta anotācijā skaidrot nekustamam īpašumam noteikto apgrūtinājumu ietekmi uz rīkojuma projekta realizāciju. | **Iebildums ņemts vērā**Papildus Satiksmes ministrija informē, ka visi projekti būvniecību regulējušajos normatīvajos aktos noteiktajā kārtībā tiek skaņoti ar nepieciešamajām institūcijām. Līdz ar to uzskatām, ka viena apgrūtinājuma skaidrošana anotācijā nebūtu īsti korekta, jo īpašumiem ir arī cita veida apgrūtinājumi un aprobežojumi. Savukārt anotācijā skaidrot visu apgrūtinājumu ietekmi uz būvniecības projektu nav attiecīgā Ministru kabineta lēmuma mērķis. | Ministru kabineta rīkojuma projekta sākotnējās ietekmes novērtējuma ziņojums (anotācija) papildināts ar teikumu šādā redakcijā:“Valsts autoceļa P45 Viļaka-Kārsava posma 6,35.-16,54.km pārbūves (rekonstrukcijas) projektu neietekmē noteiktie aprobežojumi ap kultūras pieminekļiem, kā arī pārbūves projekts tika saskaņots ar Valsts kultūras pieminekļu aizsardzības inspekciju.”  |
| 3.  | Ministru kabineta rīkojuma projekta sākotnējās ietekmes novērtējuma ziņojums (anotācija). | **Tieslietu ministrija**3. Atbilstoši Atsavināšanas likuma 26.panta pirmās daļas 2.punktam, taisnīgas atlīdzības apmērs par nekustamā īpašuma atsavināšanu sabiedrības vajadzībām noteikts, kompensējot ar valsts nekustamo īpašumu “Ielejas A” – zemes vienības 0,44 ha platībā un atlikušo atlīdzības daļu izmaksājot naudā. No projekta paskaidrojošajiem dokumentiem secināms, ka nekustamam “Ielejas A” noteikti vairāki apgrūtinājumi - ekspluatācijas aizsargjoslas teritorija gar valsts reģionālajiem autoceļiem lauku apvidos – 0,4400 ha platībā; pierobeža – 0,4400 ha platībā; vides un dabas resursu aizsardzības aizsargjoslas (aizsardzības zonas) teritorija ap kultūras pieminekli – 0,44 ha platībā. Ņemot vērā iepriekš minēto, lūdzam sniegt skaidrojumu, vai nekustamā īpašuma īpašniece ir informēta par kompensējamā nekustamā īpašuma apgrūtinājumiem un to ietekmi uz nekustamā īpašuma turpmāko izmantošanu. Turklāt, kā redzams no paskaidrojošajiem dokumentiem, īpašums ir gara, šaura josla gar ceļu un pieguļ blakus esošajam nekustamam īpašumam, tāpēc lūdzam sniegt skaidrojumu, vai pieguļošie īpašumi atrodas atsavināmā īpašuma īpašnieces īpašumā un, ja nepieder, tad kā tas varētu ietekmēt tā apsaimniekošanu.  | **Iebildums ņemts vērā** | Ministru kabineta rīkojuma projekta sākotnējās ietekmes novērtējuma ziņojums (anotācija) papildināts ar tekstu šādā redakcijā:“Nekustamā īpašuma īpašniece ir informēta par nekustamā īpašuma “Ielejas A” (nekustamā īpašuma kadastra Nr. 3870 005 0263) noteiktajiem apgrūtinājumiem un tā turpmāko izmantošanu. Nekustamais īpašums “Ielejas A” (nekustamā īpašuma kadastra Nr. 3870 005 0263) robežojas ar nekustamā īpašuma īpašniecei piederošo zemes vienību ar kadastra apzīmējumu 3870 005 0229.” |
| 4. | Ministru kabineta rīkojuma projekta sākotnējās ietekmes novērtējuma ziņojums (anotācija) un paskaidrojošie materiāli:2) Zemes vienībai ar kadastra apzīmējumu 3870 005 0217 nav noteikti apgrūtinājumi. | **Finanšu ministrija**2. Rīkojuma projekta anotācijas I sadaļas 2. punktā (2. lpp.) norādīts, ka atsavināmajai nekustamā īpašuma “Ielejas” (nekustamā īpašuma kadastra Nr.3870 004 0058) zemes vienībai ar kadastra apzīmējumu 3870 005 0217 (saskaņā ar Nekustamā īpašuma valsts kadastra informācijas sistēmas datiem) apgrūtinājumi nav noteikti. Saskaņā ar apgrūtinājumu plānu zemes vienībai ar kadastra apzīmējumu 3870 005 0217 ir šādi apgrūtinājumi:2.1. ekspluatācijas aizsargjoslas teritorija gar valsts reģionālo autoceļu P45 – 0,07 ha;2.2. ekspluatācijas aizsargjoslas teritorija gar pašvaldības autoceļu – 0,01 ha;2.3. vides un dabas resursu aizsardzības aizsargjoslas (aizsardzības zonas) teritorija ap kultūras pieminekli (Lašku senkapi (Zviedru kapi), valsts aizsardzības Nr.276) laukos – 0,07 ha;2.4. sanitārās aizsargjoslas teritorija ap Lāšku kaspētu – 0,07 ha;2.5. pierobeža – 0,07 ha.Ņemot vērā minēto, lūdzam izvērtēt, vai anotācijā nav iekļaujami minētās zemes vienības ar kadastra apzīmējumu 3870 005 0217 apgrūtinājumu plānā noteiktie apgrūtinājumi. | **Iebildums ņemts vērā** | Ministru kabineta rīkojuma projekta sākotnējās ietekmes novērtējuma ziņojums (anotācija) papildināts ar tekstu šādā redakcijā un pievienoti paskaidrojošie materiāli:1. Zemes vienībai ar kadastra apzīmējumu 3870 005 0217:
* ekspluatācijas aizsargjoslas teritorija gar valsts reģionālajiem autoceļiem lauku apvidos – 0,0700 ha platībā;
* ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,0100 ha platībā;
* vides un dabas resursu aizsardzības aizsargjoslas teritorija (aizsardzības zonas) teritorija ap kultūras pieminekli laukos – 0,0700 ha platībā;
* sanitārās aizsargjoslas teritorija ap kapsētu – 0,0700 ha platībā;
* pierobeža – 0,0700 ha platībā.”
 |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mārtiņš Jansons, Satiksmes ministrijas Juridiskā departamenta

Nekustamo īpašumu nodaļas vecākais referents

Tālr.67028037, e-pasts: martins.jansons@sam.gov.lv